सलमान खान की इस फैन ने पांव से बनाई भाईजान की तस्वीर, Video देख आप भी रह जाएंगे हैरान  
सलमान खान के फैन ने पांव से बनाई भाईजान की पेंटिंग
अपनी पेंटिंग देख भावुक हो गए सलमान खान
सलमान खान का वीडियो सोशल मीडिया पर हुआ वायरल
बॉलीवुड के भाईजान यानी सलमान खान (Salman Khan) हर बार किसी ऐसे टैलेंट को सामने लाते हैं, जो बाकी दुनिया की नजरों से छुपा होता है. ऐसा ही एक टैलेंट भाईजान  (Salman Khan) दोबारा अपनी सोशल मीडिया पोस्ट के जरिए सबके सामने लेकर आए हैं. दरअसल, सलमान खान (Salman Khan) ने अपने इंस्टाग्राम एकाउंट से एक वीडियो सोशल मीडिया पर पोस्ट किया है, जिसमें दिव्यांग लड़की ने अपने पांव से सलमान खान (Salman Khan) की खूबसूरत पेंटिंग बनाई है. इस वीडियो को पोस्ट करते हुए सलमान खान ने न सिर्फ उस लड़की का टैलेंट सबके सामने पेश किया, बल्कि उसकी प्रतिभा को भी खूब सराहा. 
God bless... can't reciprocate the love but prayers and much love !!!
A post shared by  Salman Khan (@beingsalmankhan) on Jul 16, 2019 at 1:16pm PDT
इस वीडियो को पोस्ट करते हुए सलमान खान  (Salman Khan) ने लिखा, 'भगवान भला करें, इनके प्यार का बदला तो नहीं उतार सकते हैं, लेकिन इनके लिए प्रार्थना जरूर कर सकते हैं.' सलमान खान के सोशल मीडिया एकाउंट से पोस्ट हुए वीडियो को देखकर लगता है कि उनके फैंस उन्हें कितना चाहते हैं, और भाईजान भी अपने फैंस के प्यार को सराहने से पीछे नहीं हटते हैं. 
Don't thakao paani bachao
A post shared by  Salman Khan (@beingsalmankhan) on Jul 14, 2019 at 5:33am PDT
बता दें कि सलमान खान  (Salman Khan) सोशल मीडिया पर काफी एक्टिव रहते हैं. इस वीडियो से पहले उन्होंने एक फनी वीडियो भी शेयर किया था, जिसमें वह बॉटल कैप चैलेंज पूरा करते नजर आ रहे थे. इस वीडियो में सलमान खान ने अपनी फूंक से ही बोतल का ढक्कन खोल दिया था. 
सलमान खान  (Salman Khan) अपनी 'भारत' जैसी शानदार फिल्म के बाद अब 'दबंग 3 (Dabangg 3)' की तैयारी में लग गए हैं. इस फिल्म में सलमान खान (Salman Khan) के साथ सोनाक्षी सिन्हा (Sonakshi Sinha) मु्ख्य भूमिका में नजर आ रही हैं. इनके अलावा फिल्म में अरबाज खान, सुदीप, माही गिल, टिन्नू आनंद और निकितिन धीर नजर आएंगे. सलमान खान की यह फिल्म 20 दिसंबर, 2019 को रिलीज हो सकती है.